<classify> WANANCHI wameshauriwa kupanda zao la parachichi kwa sababu soko lake ni kubwa ndani nan je ya nchi.Mkurugenzi kutoka Taasisi ya Utafiti wa Kilimo Tanzania TARI, Kituo cha Uyole mkoani Mbeya, Dk. Tutole Bucheyeki alitoa ushauri huo alipokuwa akizungumza na Habari Leo katika Maadhimisho ya Sikukuu ya Wakulima yanayofanyika mkoani Simiyu. Dk. Bucheyeki alisema mti ukizalishwa kitaalam unaweza kuzaa matunda 800 hadi 12000 kwa mwaka.Eka moja unapanda miti 72. Ukichukua matunda 1200 kwa mti kwa mwaka unapata matunda 86,400. Bei ya chini ya parachichi ni sh. 200. Ukiuza matunda hayo kwa eka moja utapata zaidi ya sh. Milioni 17.Ukiuza kwa eka 10 kwa mwaka utapata zaidi y ash. Milioni 170 kwa mwaka, alisema. Alisema katika kuongeza kipato na lishe bora zao la parachichi linaweza kumuongezea mkulima kipato na kumwondolea umaskini endapo itazingatiwa kilimo bora.Zao hili linaweza likastawi mahali popote pale nchini inategemea ni ni aina ipi itakayopandwa katika sehemu husika, alisema.Alisema TARI Uyole ina aina saba za mbegu ambazo ni maalum kwa lishe bora na kipato kikubwa ambazo ni Hass, Fuerte, Ikulu, Booth 7, Weisol, Pincerton na Simonds. Alitaja sifa za zao hilo kuwa lina madini ambayo yanahitajika mwilini pia lina mafuta ambayo ni salama kwa mwili wa binadamu.  <topic>: kitaifa 